کراچی (مانیٹرنگ ڈیسک) لیاری نا علاقہ سنگولین اٹ سربازی گراؤنڈ آ کوچ عماد فٹبال اکیڈمی نا بنا ءِ کننگا۔ بندائی دود انا خاص انگا مہمان ڈی ایم سی ساؤتھ نا مسکوہی چیئرمین ملک محمد فیاض ئس۔ میڈیا تون ہیت وگپ اٹ او اکیڈمی نا جوڑی ءِ لیاری نا ودوک آ ٹیلنٹ بوائز و گرلز فٹبالر آتیکن گچین ءُُ ٹھیکی اس گوندا۔ ملک محمد فیاض پارینے کہ اکیڈمی ٹی ٹریننگ نا وخت اٹ تننگ آن پُوسکن ءُُ ٹیلنٹ اسے مون آ اتنگ اٹ بھاز کمک رسینگک و داوڑ لیاری نا چُناتے فٹبال نا ٹریننگ تننگ کن ورنا کوچ عماد ایماندار نا تُغ انا پوروی ہم مریک۔
